জমে উঠেছে ঢাকা আইনজীবী সমিতির নির্বাচন
সাদা ও নীল দলের প্রচারণায় জমে উঠেছে ঢাকা আইনজীবী সমিতির নির্বাচন। আওয়ামী লীগ ও বিএনপি দুই প্যানেলে বিভক্ত সাদা ও নীল দল নামে। 







মঙ্গলবার নির্বাচনী প্রচারণায় অংশ নেয় সাদা ও নীল দল। সাদা প্যানেলের নেতারা নির্বাচনী প্রচারণা শেষে মাহানগর দায়রা জজকোর্ট প্রাঙ্গণে সমাবেশের আয়োজন করে। এতে বক্তব্য রাখেন স্বেচ্ছাসেবক লীগের সভাপতি মোল্লা কায়সার, ঢাকা বারের সাবেক সভাপতি কাজী নজিবুল্লাহ হিরু, আইনজীবী সমিতির সভাপতি প্রার্থী গাজী শাহে আলম, সম্পাদক পদপ্রার্থী আসাদুজ্জামান খান রচি। 




এ সময় উপস্থিত ছিলেন সিনিয়র সহসম্পাদক প্রার্থী মো. জাহাঙ্গীর আলম মোল্লা, ট্রেজারার পদপ্রার্থী আবদুল জলিল আফরাদ কবির, লাইব্রেরি সম্পাদক মো. আতাউর রহমান খান রুকু প্রমুখ। 
দুই দলের ২৭ জন করে প্রার্থী রয়েছে। এর মধ্যে ১৫টি সদস্য ও বাকিগুলো সম্পাদকীয় পদ রয়েছে। এর আগে নীল দল কোর্ট চত্বরে র‌্যালি বের করে। 
এতে মোট ভোটার প্রায় ১৯ হাজার। আর আইনজীবী সমিতির সদস্য সংখ্যা প্রায় ২৫ হাজার রয়েছে বলে জানিয়েছে সমিতি কর্তৃপক্ষ। 
তবে চূড়ান্ত ভোটার তালিকা এখনো সম্পন্ন হয়নি বলে জানিয়েছে নির্বাচন কমিশন। 
সাদা দলের সিনিয়র সহসম্পাদক পদপ্রার্থী মো. জাহাঙ্গীর আলম মোল্লা জানান,  তারা শান্তিপূর্ণভাবে প্রচারণা চালাচ্ছেন। ভোট শান্তিপূর্ণ হবে এবং নিরঙ্কুশ জয়ের ব্যাপারে আশাবাদী। 
উল্লেখ্য, ২৭ ও ২৮ তারিখে ভোটগ্রহণ শেষ হলে পরদিন ২৯ তারিখ ভোট গণনা করে ফলাফল প্রকাশ করা হবে।

সাদা ও নীল দলের প্রচারণায় জমে উঠেছে ঢাকা আইনজীবী সমিতির নির্বাচন। আওয়ামী লীগ ও বিএনপি দুই প্যানেলে বিভক্ত সাদা ও নীল দল নামে।